wickkiey/tamil-wikipedia-markdown huggingface dataset:
# ஆல்பா-ஒலிபீன்


ஒரு குறிப்பிடத்தக்க ஆல்பா-ஒலிபீனாகும்.  
மூலக்கூறில் உள்ள அணுக்களின் வரிசையை நீலநிற எண்கள் ஐயுபிஏசி முறையில் காட்டுகின்றன. சிவப்புக் குறியீடுகள் பிரதான சங்கிலியின் அணுக்களை பொதுப் பெயரிடும் முறையில் காட்டுகின்றன. ஆல்பா-ஒலிபீனின் இரட்டைப் பிணைப்பானது #1 மற்றும் #2 (ஐயுபிஏசி) நிலைகளுக்கு இடையில் அல்லது α மற்றும் β (பொது) கார்பன்களுக்கு இடையில் அமைந்துள்ளது.]]  

**ஆல்பா-ஒலிபீன்கள்** *(Alpha-olefins)* என்பவை C<sub>x</sub>H2<sub>x</sub> என்ற பொது வாய்ப்பாட்டைக் கொண்ட கரிமச் சேர்மங்கள் ஆகும். ஆல்க்கீன்களான இவற்றை α-ஒலிபீன்கள் என்றும் எழுதுவர். இக்குடும்பத்தைச் சேர்ந்த சேர்மங்களில் இரட்டைப் பிணைப்பானது ஆல்பா நிலையில் அல்லது முதன்மை நிலையில் காணப்படும். இரட்டைப் பிணைப்பின் இந்த இருப்பிடம் சேர்மத்தின் வினைத்திறனை அதிகரிக்கிறது என்பதோடு பலவிதமான பயன்பாடுகளுக்கும் காரணமாகிறது.  

## வகைப்பாடு

ஆல்பா ஒலிபீன்கள் நேரியல் ஆல்பா ஒலிபீன்கள், கிளைச்சங்கிலி ஆல்பா ஒலிபீன்கள் என்ற இரண்டு வகைகளாக வகைப்படுத்தப்படுகின்றன. சேர்மத்தின் இரண்டாவது கார்பன் (வினைலிடின்) அல்லது மூன்றாவது கார்பனுடன் கிளைச்சங்கிலி இணைப்புள்ள ஆல்பாஒலிபீன் சேர்மத்தின் வேதிப்பண்புகள் நேரியல் ஆல்பா ஒலிபீனின் வேதிப்பண்புகளிலிருந்தும் நான்காவது கார்பன் மற்றும் அதற்கடுத்த கார்பன் அணுக்களில் கிளைச்சங்கிலி ஆல்பா ஒலிபீன்களின் வேதிப்பண்புகளிலிருந்தும் குறிப்பிடத்தக்கவகையில் மாறுபடுகின்றன.  

## உதாரணங்கள்

நேரியல் ஆல்பா ஒலிபீனுக்கு உதாரணமாக புரோப்பீன், 1-பியூட்டீன், 1-டெசீன் ஆகியனவற்றைக் கூறலாம்..  
கிளைச்சங்கிலி ஆல்பாஒலிபீனுக்கு ஐசோபியூட்டைலீன் சேர்மத்தை உதாரணமாகக் கூறலாம்.
# 1-பியூட்டீன்



**1-பியூட்டீன்** *(1-Butene)* என்பது C<sub>4</sub>H<sub>8</sub> அல்லது CH<sub>3</sub>CH<sub>2</sub>CH=CH<sub>2</sub> என்ற மூலக்கூற்று வாய்ப்பாட்டைக் கொண்ட கரிமச்சேர்மமாகும். நேரியல் ஆல்பா ஒலிபீனுக்கு உதாரணமான இச்சேர்மம் பியூட்டீனின் மாற்றியங்களில் ஒன்றாகும். எளிதில் தீப்பற்றக்கூடியதாகவும், எளிதில் ஒடுக்கமடையும் வாயுவாகவும் 1-பியூட்டீன் திகழ்கிறது.  

## வினைகள்

தன்னளவில் 1-பியூட்டீன் நிலைப்புத்தன்மை கொண்டிருக்கிறது. ஆனால் உடனடியாக பாலிபியூட்டீனாக பலபடியாகிறது. நேரியல் குறை-அடர்த்திபாலியேத்திலீன் போன்ற சிலவகையான பாலியெத்திலீன்களை தயாரிப்பதற்கு உதவும் இணை ஒருபடியாகப் பயன்படுவது 1-பியூட்டீனின் முக்கியமான பயனாகும். பாலிபுரோப்பைலீன் பிசின்கள், பியூட்டைலீன் ஆக்சைடு, பியூட்டனோன் போன்ற கரிமச் சேர்மங்கள் தயாரிக்க உதவும் முன்னோடிச் சேர்மமாகவும் இது பயன்படுகிறது  
.  

## பேரளவில் தயாரித்தல்

சுத்திகரிக்கப்படாத C4 சேர்மங்களை பிரித்தெடுக்கும் முறையிலும், எத்திலீனை இருபடியாக்கம் செய்தும் 1-பியூட்டீன் பேரளவில் தயாரிக்கப்படுகிறது. முதல் தயாரிப்பு முறையில் 1-பியூட்டீன் மற்றும் 2-பியூட்டீன் சேர்மங்களின் கலவை கிடைக்கிறது. இரண்டாவது தயாரிப்பு முறையில் விளிம்பு நிலை ஆல்க்கீன் மட்டுமே கிடைக்கிறது. இதனைக் காய்ச்சி வடித்து அதி தூய 1-பியூட்டீன் தயாரிக்கப்படுகிறது. 2011 ஆம் ஆண்டில் 12 பில்லியன் கிலோகிராம் 1-பியூட்டீன் தயாரிக்கப்பட்டதாக ஒரு மதிப்பீடு தெரிவிக்கிறது  

## இவற்றையும் காண்க
- இருபடிச் சேர்மம்
- ஆக்டீன்
# ஆக்டீன்



**ஆக்டீன்** *(Octene)* என்பது C<sub>8</sub>H<sub>16</sub> என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். இது ஆல்க்கீன் என்ற வகைப்பாட்டில் இடம்பெறுகிறது. மாற்றியச் சேர்மத்திம் கார்பன் சங்கிலியில் இரட்டைப் பிணைப்பின் அமைவிடம் மற்றும் வடிவியலைப் பொருத்து ஆக்டீனுக்கு பல்வேறு எண்னிக்கையில் மாற்றியங்கள் உண்டாகின்றன.  

ஆக்டீனின் மிக எளிய மாற்றியம் 1-ஆக்டீன் ஆகும். இந்த ஆல்பா-ஒலிபீன் இணை-ஒருபடியாகக் கரைசல் பலபடியாக்கச் செயல்முறையில் பாலியெத்திலீன் தயாரிக்க பயன்படுத்தப்படுகிறது. ஆக்டீனின் பயனுள்ள பல கட்டமைப்பு மாற்றியங்கள் ஐசோபியூட்டீன் மற்றும் 1-பியூட்டீன் ஆகியனவற்றை இருபடியாக்கம் செய்வதன் வழியாகத் தயாரிக்கப்படுகின்றன. இக்கிளைச் சங்கிலி ஆல்க்கீன்கள் பீனால்களை ஆல்கைலேற்றும் முறையில் அழுக்கு நீக்கிகள் தயாரிப்பதற்கான முன்னோடிச் சேர்மங்களைத் தருகின்றன.
# நியோயெக்சீன்



**நியோயெக்சீன்** *(Neohexene)* என்பது C<sub>6</sub>H<sub>12</sub> அல்லது (CH<sub>3</sub>)<sub>3</sub>CCH=CH<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். இது ஆல்க்கீன் என்ற வகைப்பாட்டில் இடம்பெறுகிறது. நிறமற்ற நீர்மமான இச்சேர்மத்தின் பண்புகள் பிற எக்சீன்களின் பண்புகளை ஒத்துள்ளன. வர்த்தக ரீதியில் செயற்கை கத்தூரி வாசனை திரவியங்கள் தயாரிப்பில் இதுவொரு முன்னோடிச் சேர்மமாகப் பயன்படுகிறது.  

## தயாரிப்பு

டை ஐசோபியூட்டீனை எத்தினோபகுப்பு வினைக்கு உட்படுத்தி நியோயெக்சீன் தயாரிக்கப்படுகிறது :  
:(CH<sub>3</sub>)<sub>3</sub>C-CH=C(CH<sub>3</sub>)<sub>2</sub> + CH<sub>2</sub>=CH<sub>2</sub> → (CH<sub>3</sub>)<sub>3</sub>C-CH=CH<sub>2</sub> + CH<sub>2</sub>=C(CH<sub>3</sub>)<sub>2</sub>.  

## வினைகள்

பாராசைமீன் உடன் வினைபுரிந்து செயற்கை கத்தூரி தயாரிப்பதற்கான கட்டுறுப்புகளைக் கொடுக்கிறது.  
C-H பிணைப்பு செயலூக்க ஆய்வில் நியோயெக்சேன் பெரும்பாலும் ஐதரசன் ஏற்பியாகப் பயன்படுத்தப்படுகிறது .
# கீத்தர் கூப்பர்



பேரா **கீத்தர் அனிதா கூப்பர்** *(Heather Anita Couper)*, CBE, BSc, DSc (Hon), DLitt (Hon), FInstP, CPhys, FRAS (பிறப்பு: 2 ஜூன் 1949), ஒரு பிரித்தானிய வானியலாளரும் அறிவியல் பரப்புரையாளரும் 1984 முதல் 1986 வரை பிரித்தானிய வானியல் கழகத்தின் தலைவரும் ஆவார்.  

## இளமை

## வாழ்க்கைப்பணி

### வானொலி ஒலிபரப்பு

## தேர்ந்தெடுத்த நூல்தொகை
டேவிட் பெல்காமுடன் இணைந்து எழுதியது:  
- *The Universe: A Three-Dimensional Study* (pop-up book), 1985, Random House,

நிகேல் கென்பெசுட்டுவுடன் இணைந்து எழுதியவை:  
- *Space Frontiers*, Woodpecker, 1978,
- *The Restless Universe*, 1982, George Philip,
- *Astronomy*, 1983, Franklin Watts
- *Physics*, 1983, Franklin Watts,
- *The Planets*, 1985, Pan
- *The Sun* (Space Scientist), 1986/7, Franklin Watts UK US
- *The Moon* (Space Scientist), 1986/7, Franklin Watts UK US
- *Galaxies and Quasars* (Space Scientist), 1986/7, Franklin Watts UK US
- *Telescopes and Observatories* (Space Scientist), 1986/7, Franklin Watts UK US
- *Spaceprobes and Satellites* (Space Scientist), 1986/7, Franklin Watts UK US
- *The Stars*, 1988, Pan,
- *The Space Atlas*, 1992,
- *How the Universe Works*, 1994, Dorling Kindersley,
- *Black Holes*, 1996, Dorling Kindersley,
- *Les trous noirs*, 1996,
- *Le big bang*, 1997,
- *Is Anybody Out There?*, 1998,
- *To the Ends of the Universe*, 1998,
- *DK Space Encyclopedia*, 1999,
- *L'univers*, 1999,
- *Universe*, 1999,
- *Universe*, 2001,
- *L'encyclopédie du ciel et de l'espace*, 2001,
- *Extreme Universe*, 2001,
- *Mars*: The Inside Story of the Red Planet, 2001,
- *L'encyclopédie du ciel et de l'espace*, 2003,
- *Atlas jeunesse du ciel et de l'espace*, 2003,
- *Encyclopedia of Space*, 2003,
- *How It Works*: How the Universe Works, 2004,
- *The Story of Astronomy*: How the universe revealed its secrets, 2007,
- *The History of Astronomy*, 2007,
- *The History of Astronomy*, 2009,
- *The Story of Astronomy*: How the universe revealed its secrets, 2011,
- *Philips Stargazing 2015*, 2014,
- *The Astronomy Bible: The Definitive Guide to the Night Sky and the Universe*, 2015,
- *The Astronomy Bible*: (Octopus Bible Series, 2015,
- *Philips Stargazing 2016*, 2015,
- *The Secret Life of Space*, 2015,
# சீரியம்(III) கார்பனேட்டு



**சீரியம்(III) கார்பனேட்டு** *(Cerium(III) carbonate)* என்பது Ce<sub>2</sub>(CO<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். சீரியம்(III) நேர்மின் அயனிகளும் கார்பனேட்டு எதிர்மின் அயனிகளும் சேர்ந்து இவ்வுப்பு உருவாகிறது. இதனுடைய தூய வடிவம் இயற்கையில் இருப்பதாக இதுவரை உறுதிப்படுத்தப்படவில்லை. ஆனால் சீரியத்தைக் கொண்டிருக்கும் கார்பனேட்டுகள், குறிப்பாக பாசிட்னசைட்டு குழு கனிமங்கள் மோனசைட்டுடன் சீரியத்தின் தாதுவாகக் கிடைக்கிறது.  

## மூலக்கூறு எடை

சீரியம்(III) கார்பனேட்டு சேர்மத்தின் மூலக்கூற்று எடை 460.2587 கி/மோல் ஆகும்.  

## வெவ்வேறு பெயர்கள்

ஐயுபிஏசி முறையில் இதற்கு சீரியம் டிரைகார்பனேட்டு என்று பெயராகும். டைசீரியம் டிரைகார்பனேட்டு, சீரியம்(III) கார்பனேட்டு, சீரியம் கார்பனேட்டு, சீரசு கார்பனேட்டு, டைசீரியம்(3+) அயனி டிரைகார்பனேட்டு என்பன இதன் வேறு வேதியியல் பெயர்களாகும்.  

## பயன்

சீரியம்(III) குளோரைடு தயாரிப்பில் சீரியம்(III) கார்பனேட்டு பயன்படுகிறது. மேலும் வெள்ளொளிர் விளக்குகளிலும் இதைப் பயன்படுத்துகிறார்கள்.
# எய்தி யோ நியூபெர்கு



**எய்தி யோ நியூபெர்கு** *(Heidi Jo Newberg)* ( **மார்வின்** *(Marvin)* என்ற) ஓர் அம்ரிக்க வானியற்பியலாளர் ஆவார். இவர் பால்வழிப் பால்வெளியின் கட்டமைப்பு ஆய்வுக்காகப் பெயர்பெற்றவர். பால்வழி சிறுசிறு பால்வெளிகளின் விண்மீன்களை விழுங்குவதை இவரும் இவரது குழுவும் கண்டறிந்தனர். மேலும், பால்வழி முன்பு கருதியதைவிட மிகவும் பெரியதாக உள்ளதையும் சிற்றலைகளைக் கொண்டுள்ளதையும் இவர்கள் கண்டறிந்தனர். இவர் சுலோன் இலக்கவியல் வானளக்கைத் திட்டத் (SDSS)திலும் சுலோன் பால்வெளி புரிதல், தேட்டம் சார்ந்த விரிவாக்கத் திட்டத்(SEGUE)திலும் நிறுவனப் பங்களிப்பாளர் ஆவார். மேலும் இவர் வானியற்பியல் சார்ந்த MilkyWay@home எனும் பரவலான கணிப்புத் திட்டக் குழுவின் தலைவரும் ஆவார். இவர் அமெரிக்கா, நியூயார்க், டிராயில் அமைந்த இரென்செலேர் பல்தொழில்நுட்பக் கழகத்தில் இயற்பியல், பயன்முறை இயற்பியல், வானியல் துறையின் தலைவரும் அமெரிக்க இயற்பியல் கழகத்தின் ஆய்வுறுப்பினரும் ஆவார்.  

## வாழ்க்கைப்பணி

## சொந்த வாழ்க்கை
நியூபெர்கு வாழ்சிங்டன் டி,சி.நகரில் பிறந்தார். இவர் இலீ நியூபெர்குவை மணந்தார். இவருக்கு நான்கு கௌழந்தைகள் உண்டு.
# புளோரோ அமீன்



**புளோரோ அமீன்** *(Fluoroamine)* என்பது NH<sub>2</sub>F. என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். குளோர் அமீன் சேர்மத்தை ஒத்த இச்சேர்மம் எப்போதாவது ஆராயப்படுகிறது.  

புளோரோ அமீன் பெரும்பாலும் பதிலீடாக புளோரினேற்றம் அடைந்த அமீன்களைக் குறிக்கிறது. பெர்புளோரோடிரைபியூட்டைலமீன் (N(C<sub>4</sub>F<sub>9</sub>)<sub>3</sub>) மற்றும் பெர்புளோரோமெத்தில்டையெத்திலமீன் போன்றவை இதற்கு உதாரணங்களாகும்.
# ஓநாய் சிலந்தி


**ஓநாய் சிலந்திகள்** (*wolf spiders*) லைக்கோசிடே குடும்பத்தைச் சார்ந்தவை. பண்டைய கிரேக்க வார்த்தையான "λύκος" இன் பொருள் "ஓநாய்". இவை வலிமையான மற்றும் சுறுசுறுப்பான வேட்டையாடும் திறனுடன், சிறந்த கண் கூர்மையையும் கொண்டவை. இவை பெரும்பாலும் தனிமையில் வாழ்தலையும் மற்றும் தனியாக வேட்டையாடுவதையுமே விரும்புகின்றன. வலைகள் பின்னுவதில்லை. ஓநாய் சிலந்திகள் "பண்ணை வலை சிலந்திகள்" (பிசாரிடே குடும்பம்) போலவே இருக்கும், ஆனால் ஓநாய் சிலந்திகள் தங்கள் முட்டைகளை தங்கள் உடம்பிலுள்ள பைகளில் வைத்துக்கொள்ளும். முட்டையிலிருந்து குஞ்சுகள் வெளிவந்ததும்,இவை தன்குஞ்சுகளை தனியே விடாமல் அவற்றை சில நாட்களுக்கு தன்னுடனே வைத்து அடைகாக்கின்றன. சில நாட்கள் அடைகாத்த பின் அந்த தாய் சிலந்தி இறந்து விடுகின்றது. பின் அந்த குஞ்சுகள் அனைத்தும் அதன் தாய் சிலந்தியை உண்கின்றன.  

## கண்கள் அமைப்பு
ஓநாய் சிலந்தி எட்டு கண்களையுடையவை. அவற்றில் பெரியதாக உள்ள இரண்டு கண்களே முக்கியமானவை.  

## உசாத்துணைகள்
- (2008): The world spider catalog, version 8.5. *American Museum of Natural History*.
# எம். சி. வீரபாகு பிள்ளை


**எம். சி. வீரபாகு பிள்ளை** (**M. C. Veerabahu Pillai**) (19 மே 1903 – 15 ஏப்ரல் 1976) தமிழ்நாட்டின் தூத்துக்குடியில் பிறந்தவர். இந்திய விடுதலைப் போராட்டத்தில் பங்கெடுத்தவர். சிறந்த வழக்கறிஞர், வணிகர், அரசியல்வாதியான எம். சி. வீரபாகு பிள்ளை, இந்திய அரசியலமைப்பு நிர்ணய மன்றத்தின் உறுப்பினராக 1950 -1952 முடிய செயல்பட்டவர். இந்திய அரசியலமைப்புச் சட்டத்தில் தனது கையெழுத்தை தமிழில் பதிவு செய்தவர்.  

இந்தியப் பிரிவினைக்குப் பின், நாடாளுமன்றத்தின் முதல் மக்களவை உறுப்பினராக தூத்துக்குடி மக்களவைத் தொகுதியிலிருந்து, இந்திய தேசிய காங்கிரசு கட்சியின் சார்பில் தேர்ந்தெடுக்கப்பட்டவர்.  

## அடிக்குறிப்புகள்
# வி. டி. கிருஷ்ணமாச்சாரி



**வாங்கல் திருவேங்கடாச்சாரி கிருஷ்ணமாச்சாரி** அல்லது **வி. டி. கிருஷ்ணமாச்சாரி** (**Vangal Thiruvenkatachari Krishnamachari**) (8 பிப்ரவரி 1881 – 14 பிப்ரவரி 1964), சட்டப் படிப்பு மற்றும் இந்தியக் குடியியல் பணிகள் முடித்த இவர், பரோடா இராச்சியத்தின் பிரதம அமைச்சராக 1927 முதல் 1944 வரையிலும், பின்னர் ஜெய்பூர் இராச்சியத்தின் பிரதம அமைச்சராக 1946 முதல் 1949 முடிய பனியாற்றியவர்.  
மேலும் இந்திய அரசியலமைப்பு நிர்ணய மன்றத்தின் துணைத் தலைவராகவும் பணியாற்றியவர்.  

பின்னர் 1961 முதல் 1964 முடிய இந்திய நாடாளுமன்றத்தின் மாநிலங்களவை உறுப்பினராக பணியாற்றியவர்.  

## இளமை
தற்கால கரூர் மாவட்டத்தின், வாங்கல் கிராமத்தில் 8 பிப்ரவரி 1881ல் பிறந்த தி. கிருஷ்ணமாச்சாரி, பள்ளிப் படிப்பை வாங்கல் கிராமத்திலும், கல்லூரி மற்றும் பட்டப்படிப்பை முறையே, மாநிலக் கல்லூரி, சென்னை, சென்னை சட்டக் கல்லூரியிலும் முடித்தவர்.  

## இந்தியக் குடியியல் பணிகள்
இந்தியக் குடியியல் பணிகள் தேர்வில் வெற்றி பெற்ற வி. டி. கிருஷ்ணமாச்சாரி, 1913 முதல் 1919 முடிய சென்னை மாகாணம்|சென்னை மாகாண]] வருவாய்த் துறையின் கூடுதல் செயலாளாராகவும், பின்னர் விஜயநகரம் எஸ்டேட்டின் காப்பாளராக 1919 முதல் 1922 முடிய பணியாற்றினார்.  

## சுதேச சமஸ்தானங்களின் பிரதிநிதி
பிரித்தானிய இந்தியாவின் கீழிருந்த அனைத்து சுதேச சமஸ்தானங்களில் ஒன்றான ஜெய்பூர் இராச்சியத்தின் சார்பாக இந்திய அரசியலமைப்பு நிர்ணய மன்றத்தின் உறுப்பினராகத் தேர்ந்தெடுக்கப்பட்டார்.  

## படைப்புகள்
- 
- 
- 
- 
- 

## அடிக்குறிப்புகள்
# 2013 மகபூப்நகர் பேருந்து விபத்து


**2013 மகபூப்நகர் பேருந்து விபத்து** *(2013 Mahabubnagar bus accident)* 2013 ஆம் ஆண்டு அக்டோபர் மாதம் 30 ஆம் தேதி நடந்த ஒரு விபத்தாகும். பெங்களுரிலிருந்து ஐதராபாத் செல்லும் வழியில் ஒரு தனியார் வோல்வோ பேருந்து காரை கடந்து செல்லும்போது சிறு பாலத்தில் மோதி தீப்பிடித்தது. இவ்விபத்தில் 45 பேர் உயிரிழந்தனர். ஏழு பேர் காயமடைந்தனர் . இந்திய நாட்டின் ஆந்திரப்பிரதேசத்தில் உள்ள மகபூப்நகர் மாவட்டத்தில் இருக்கும் பாலெம் கிராமத்தில் அதிகாலை 5.30 மணிக்கு இவ்விபத்து நிகழ்ந்தது. 02.06.2014 தேதிக்குப் பின்னர் இக்கிராமம் தெலுங்கானா மாநிலத்தில் இடம்பெற்றுள்ளது.  
## விபத்து
உள்ளூர் சுற்றுலா ஏற்பாடு செய்யும் நிறுவனமான யப்பார் டிராவல்சுக்கு சொந்தமான பேருந்து அக்டோபர் 29 அன்று பெங்களூரில் இருந்து 11 மணியளவில் புறப்பட்டுச் சென்றது, இப்பேருந்தில் 49 பயணிகள் இருந்தனர். பேருந்து ஓட்டுநர் முன்னால் செல்லும் ஒரு காரை முந்திச்செல்ல முயற்சித்தபோது அங்கிருந்த பாலத்தில் மோதியதால் விபத்து நிகழ்ந்தது. டீசல் எரிபொருள் தொட்டி சேதமடைந்ததால் தீப்பிடித்தது. ஒட்டுநர், துப்புரவாளர், மற்றும் ஐந்து பயணிகள் முதலானோர் பேருந்திலிருந்து தப்பிக்க முயன்றனர்.
# ஆற்று ஆலா


**ஆற்று ஆலா** (*River Tern*) என்பது நீள் சிறகு கடற்பறவை குடும்பத்தைச் சேர்ந்த ஒரு ஆலா ஆகும். இது ஈரான் கிழக்கிலிருந்து இந்திய துணைக் கண்டத்திற்கு இடையிலும், மியான்மர் முதல் தாய்லாந்திற்கும் இடையில் உள்ள உள்நாட்டு ஆற்றுப் பகுதிகளில் ஒரு குடியிருப்பாளராக இருந்து இனப்பெருக்கம் செய்வதாக உள்ளது.  

இது காக்கை அளவு இருக்கும். சுமார் 43 செ.மீ. நீளம் கொண்டதாக இருக்கும். நன்கு பிளவுபட்ட வாலும் நீண்ட கூரான இறக்கைகளும் கொண்டது. குட்டையான சிவந்த கால்களை கொண்டது. அலகின் நிறம் நல்ல மஞ்சள், குளிர்காலத்தில் கரும்புள்ளிகளோடும் கோடுகளோடும் காணப்படும் தலை. கோடையில் நல்ல கருப்பு நிறமாக மாறும்.  

## காணப்படும் பகுதிகள்
ஆறுகளில் மணற்பாங்கான திட்டுக்களைச் சார்ந்து காணலாம். பெரிய நீர்நிலைகளின் மீதும் பறந்து இரை தேடும். இறக்கைகளை மடக்கி நீரில் பாயும் இது. வெளிப்படும்போது அலகில் மீன் இருக்கக் காணலாம். இறக்கைளில் ஒட்டியிருக்கும் நீரினை உலுக்கியபடி பறந்தபடியே மீனின் தலை முதலில் உள்ளே செல்லும்படி விழுங்கும் இரை தேடி முடிந்தபின் பலவும் கூட்டமாக ஆற்று மணலில் காற்று வீசும் திசையைப் பார்த்தபடி அமர்ந்திருக்கும் இரவுப் பொழுதையும் மணல் மேடுகளிலேயே கழிக்கும்.  

## உணவு
பெரும்பாலும் மீன்கள். இறால் வகை உயிரினங்களையும், நீரில் உள்ள பூச்சிகளையும் உண்ணும்.  

## இனப்பெருக்கம்
மார்ச் முதல் மே வரை ஆற்று மணல் மேடுகளில் சிறுகுழி பறித்து பலவும் அருகருகே 3 முதல் 4 முட்டைகள் இடும். அணைக்கரை அருகே கொள்ளிடத்தில் மே மாதத்தில் இவை இனப்பெருக்கம் செய்த குறிப்பு உள்ளது.
# பால் கிர்பாட்ரிக்

**பால் கிர்பாட்ரிக்** (சூலை 21, 1894 - டிசம்பர்  26, 1992)  எக்சு-கதிர் நுண்ணோக்கியை ஆல்பர்ட் பேசுவுடன் இணைந்து கண்டறிந்தார். இவை வானியலில் நட்சத்திரக் கூட்டங்களின் எக்சு-கதிர் படங்களை எடுக்கவும் மற்றும் மருத்துவத்துறையிலும் பயன்படுகிறது. இசுட்டான்போர்டு பல்கலைக்கழகத்தின் இயற்பியல் துறையில் இவரின் பெயரில் ஒரு விருது உருவாக்கப்பட்டுள்ளது.  
இயற்பியல் இளம் பட்டதாரிகளுக்கு சிறந்த முறையில் கற்பிக்கும் பட்டதாரிகளுக்கு இவ்விருது வழங்கப்படுகிறது.
# காகிசோ ரபாடா



**காகிசோ ரபாடா** (*Kagiso Rabada*) என்பவர் தென்னாபிரிக்கத் துடுப்பாட்ட அணியின் வேகப்பந்து வீச்சாளர் ஆவார். இவர் தென்னாப்பிரிக்க அணிக்காக நவம்பர் 2014இல் வரையிட்ட நிறைவுகள் போட்டிகளிலும் நவம்பர் 2015இல் தேர்வுப் போட்டிகளிலும் அறிமுகமானார். சனவரி 2018இல் ஐசிசியின் தேர்வு மற்றும் ஒருநாள் ஆகிய இரு தரவரிசைகளிலும் முதலிடம் பிடித்தார். சூலை 2018இல் 150 மட்டையாளர்களை வீழ்த்திய இளம் பந்துவீச்சாளர் (23 வயது) என்ற சாதனையைப் படைத்தார். ஆகத்து 2018இல் இவரை உலகின் சிறந்த இளம் வீரர் என்று விஸ்டன் அறிவித்தது.  

## துடுப்பாட்ட வாழ்க்கை
இவர் 2014 ஆம் ஆண்டு நவம்பர் 5 ஆம் தேதி நடைபெற்ற ஆஸ்திரேலியாவிற்கு எதிரான போட்டியின் மூலம் இருபது20 துடுப்பாட்டப் போட்டிகளில் அறிமுகமானார்.  

2015 ஆம் ஆண்டு சூலை 10 ஆம் நாளில் நடைபெற்ற வங்காளதேசத்திற்கு எதிரான போட்டியின் மூலம் ஒருநாள் பன்னாட்டுப் போட்டிகளில் அறிமுகம் ஆனார். அப்போட்டியில் 16 ஓட்டங்களை விட்டுக்கொடுத்து 6 மட்டையாளர்களை வீழ்த்தினார். மேலும் ஒருநாள் பன்னாட்டுத் துடுப்பாட்ட வரலாற்றில் அறிமுக போட்டியில் மும்முறை வீழ்த்திய 2வது வீரர் என்ற பெருமையையும் பெற்றார்.  

பிறகு 2015 ஆம் ஆண்டு நவம்பர் 5ஆம் தேதி நடைபெற்ற இந்தியாவிற்கு எதிரான போட்டியின் மூலம் தேர்வுத் துடுப்பாட்டப் போட்டிகளில் அறிமுகம் ஆனார்.  

2018ஆம் ஆண்டு அதிக மட்டையாளர்களை வீழ்த்தியவர்கள் பட்டியலில் 52 லீழ்த்தல்களுடன் முதலிடம் பிடித்தார்.
# பாகமதி



**பாகமதி** (Bhaagamathie) ஜி. அசோக் இயக்கத்தில், வி. வம்சி கிருஷ்ணா ரெட்டி, பிரமோத் ஆகியோரின் தயாரிப்பில், அனுஷ்கா, உன்னி முகுந்தன், ஜெயராம், ஆஷா சரத் ஆகியோரின் நடிப்பில் வெளியாகியிருக்கும் தமிழ், தெலுங்கு இருமொழி திகில் திரைப்படம். இத்திரைப்படத்தின் படப்பிடிப்பு 206ஆம் ஆண்டில் படப்பிடிப்பு தொடங்கப்பட்டு, 2018 இல் திரையரங்குகளில் வெளியானது. ஒரு அரசியல்வாதியின் ஊழலைக் கண்டறிவதின் பொருட்டு, பேய் இருப்பதாகச் சொல்லப்படும் ஒரு வீட்டில் சிறை வைக்கப்பட்டு விசாரணை செய்யப்படும் ஒரு பெண்ணைச்சுற்றி நிகழும் கதையே பாகமதி.  

## நடிப்பு

- அனுஷ்கா - சஞ்சலா ரெட்டி/ பாகமதியாக
- ஜெயராம்- ஈஸ்வர் பிரசாத்தாக
- உன்னி முகுந்தன்- சக்தியாக
- ஆஷா சரத்- சிபிஐ இணை இயக்குநர் வைஷ்ணவியாக
- பிரபாஸ் சீனு
- தன்ராஜ்
- முரளி சர்மா -காவல் உதவி ஆணையராக
- தலைவாசல் விஜய்
- வித்யுலேகா ராமன்

## கதை
நாட்டுக்காக நல்லது செய்யும் அமைச்சர் ஒருவரை கடவுளர் சிலைகள் கடத்தல் வழக்கில் சிக்க வைக்கத் திட்டமிடுகிறது அரசு. அமைச்சரின் தனிச் செயலாளரான இந்திய ஆட்சிப்பணி அலுவலர் அனுஷ்காவை பாகமதி என்னும் பேய் வீட்டில் சிறையிலடைத்து புலனாய்வு நடத்துகின்றனர். தொடர்ந்து கொள்ளை போன கடவுள் சிலைகள் கிடைத்ததா? அரசு- அரசியல் சதுரங்கத்தில் அனுஷ்கா என்ன செய்கின்றார்? பாகமதி என்பவர் யார்? என்ற பல கேள்விகளுக்கு விடையளிக்கின்றது பாகமதி திரைப்படம்.
# உறைவிட விக்கிப்பீடியர்



**உறைவிடவிக்கிப்பீடியர்** (*Wikipedian in residence*) என்பர் விக்கிமீடியத்திட்டங்களில் பங்களிக்கும் ஒருவர், விக்கிமீடியத் திட்டங்கள் குறித்த புரிந்துணர்வை, விக்கிமீடியத் திட்டங்களைப் அறியாதவர்களுக்கு தெரிவித்து விக்கி குறித்து ஆர்வத்தினை ஏற்படுத்தும் நோக்கமுடையவர் ஆவார். இந்நோக்கத்திற்கு அந்த உறைவிட விக்கிப்பீடியர் கல்வி நிறுவனங்கள், நூலகங்கள், அருங்காட்சியகம், ஆவணக்காப்பகங்கள், கலை மாடங்கள் (காட்சிக்கூடங்கள்) போன்ற தரவு செறிந்த இடங்களுக்குச் செல்வார். அவ்விடங்களில் உள்ள தரவுகளைக் பொது உரிமத்தில் பெற முயல்வார். அதற்கு அதைப் பற்றிய பரப்புரை வகுப்புகளை, பயிலரங்குகளை நடத்துவதில் துணை நிற்பர். மிக முக்கியமான நோக்கம் யாதெனில், அவ்விடங்களில் சென்று, விக்கிமீடியத் திட்டங்களுக்கு பங்களிப்பதை விட, அவர்களை திட்டப்பணிகளில் செயல்பட வைத்தலும், அதனால் வரும் புதிய இடர்களையும், விக்கிமீடியத் திட்டபணியாளர்களுக்குத் தெரிவித்தலுமே ஆகும். 2010ஆம் ஆண்டு ஆத்திரேலியா நாட்டவரான லியம் வியாட் (Liam Wyatt) என்பவரே முதல் உறைவிட விக்கிப்பீடியராகத் திகழ்கிறார். இதற்கு இவர் பிரித்தானிய நூலகத்தில் 5 வாரங்கள் செயற்பட்டார்.
# சாரா பிரிடில்



**சாரா உலூயிசு பிரிடில்** *(Sarah Louise Bridle)* வானியற்பியலுக்கான ஜோடுரெல் தொகுப்பு மையத்தின் அண்டவியல், பால்வெளிப் புற வானியல் ஆராய்ச்சிக்குழுவின் பேராசிரியர் ஆவார். இது மான்செசுட்டர் பல்கலைக்கழக இயற்பியல், வானியல் பள்ளியின் ஒரு பகுதியாகும். இவர் புள்ளியியல் முறைகளை அண்ட நுண்ணலைப் பின்னணிக்கும் அண்டவியலில் மெலிந்த ஈர்ப்பு வில்லையாக்கத்துக்கும் பயன்படுத்திப் பெயர்பெற்றார்.  

## கல்வி

## வாழ்க்கையும் ஆராய்ச்சியும்

## தகைமைகளும் விருதுகளும்
# சல்பமைடு



**சல்பமைடு** *(Sulfamide)* என்பது H<sub>2</sub>NSO<sub>2</sub>NH<sub>2</sub> என்ற மூலக்கூற்று கட்டமைப்பு கொண்ட ஒரு வேதியியல் சேர்மமாகும். ஐயுபிஏசி முறையில் இதை சல்பியூரிக் டையமைடு என்று பெயரிட்டு அழைக்கிறார்கள். சல்பியூரைல் குளோரைடுடன் அமோனியாவைச் சேர்த்து வினைபுரியச் செய்வதால் சல்பமைடு உருவாகிறது. 1838 ஆம் ஆண்டு பிரெஞ்சு வேதியியலாளர் என்றி விக்டர் ரெக்னால்டு முதன்முதலில் சல்பமைடைத் தயாரித்தார் .  

## சல்பமைடு வேதி வினைக்குழு

கரிம வேதியியலில் சல்பமைடு என்ற சொல் ஒரு வேதி வினைக்குழுவையும் குறிக்கிறது. இக்குழுவில் குறைந்தபட்சம் ஒரு கரிமக்குழு சல்பமைடின் நைட்ரசன் அணுவுடன் இணைந்திருக்கும்.  

கந்தக டைஆக்சைடு வாயுவும் அமீன்களையும் வினைபுரியச் செய்து நேரடியாகவும் சீரொழுங்கான சல்பமைடுகளைத் தயாரிக்கிறார்கள் :  

:.  

இந்த உதாரணத்தில் அனிலின், டிரையெத்திலமீன் மற்றும் அயோடின் ஆகியன வினைபடு பொருட்களாகும். கந்தக டையாக்சைடு தொடர்ச்சியாக: Et3N-I+-I−, Et3N-I+-I3− மற்றும் Et3N+-SO2− போன்ற இடைநிலைகளால் செயலூக்கம் அடைகிறது.  

சல்பமைடு வேதி வினைக்குழு மருத்துவ வேதியியலில் பொதுவாகப் பயன்படுத்து வருவது அதிகரித்து வருகிறது .
# தோரியம் டெட்ராபுளோரைடு


**தோரியம் டெட்ரா புளோரைடு (Thorium(IV) fluoride)** (ThF<sub>4</sub>) ஒரு கனிம வேதிச் சேர்மம் ஆகும். இது வெண்மை நிறம் உடைய, நீர் உறிஞ்சும் திறன் உடைய துாளாகும். இச்சேர்மத்தை தோரியத்தை புளோரின் வாயுவுடன் வினைப்படுத்துவதன் மூலம் தயாரிக்கலாம். 500&nbsp;°செல்சியசிற்கும் அதிகமான வெப்பநிலையில், இது வளிமண்டலத்தில் உள்ள ஈரப்பதத்துடன் வினைப்பட்டு ThOF<sub>2</sub> ஐத் தருகிறது.  

## பயன்கள்
இச்சேர்மம் மிதமான கதிரியக்கத்தன்மையைக் கொண்டிருந்தாலும் கூட பல அடுக்குகளைக் கொண்ட ஒளியியல் கருவிகளில் பிரதிபலிப்பிற்கு எதிரான பூச்சாக பயன்படுத்தப்படுகிறது. இச்சேர்மம் அசாதாரணமான ஒளியியல் ஊடுருவுதன்மையைக் கொண்டுள்ளது. அதன் வீச்சு 0.35–12&nbsp;மைக்ரோ மீட்டர், ஆகும். இதன் கதிர்வீச்சானது ஆல்ஃபா துகள்களால் ஆனவையாக இருப்பதால் அவை வேறு ஒரு பொருளால் ஆன மெல்லிய அடுக்கு உறையினால் தடுக்கப்பட்டு விடலாம்.  

தோரியம் புளோரைடானது கார்பன் பிறை விளக்குகளில் (மின்பொறி விளக்கு) பயன்படுத்தப்பட்டது. இது திரைப்பட வீழ்த்தி மற்றும் தேடுவதற்குப் பயன்படுத்தப்பட்ட விளக்குகளிலும் அதிக அடர்த்தி கொண்ட ஒளிர்வைக் கொடுத்தது.
# பத்மாவத்


| country = இந்தியா  
| language = இந்தி மொழி  
| runtime = 163 நிமிடங்கள்  
| budget = 190 கோடி  
}}  
**பத்மாவத்** (***Padmaavat**')' (முந்தைய பெயர் ***பத்மாவதி**''), பத்மாவதி காவியம் திரைப்படமாக, 24 சனவரி, 2018 அன்று மும்பையில் வெளியானது. இந்த இந்தி மொழி திரைப்படத்தை இயக்கியவர் சஞ்சய் லீலா பன்சாலி. நடிகை தீபிகா படுகோண் பத்மாவதியாகவும், நடிகர் ரண்வீர் சிங் அலாவுதீன் கில்ஜியாகவும் நடித்துள்ளனர்.  

## கதைச் சுருக்கம்
1540இல் *மாலிக் முகமது ஜெய்சி* என்ற சூபிக் கவிஞர் எழுதிய பத்மாவதி காவியம் என்ற காவியத்தை அடிப்படையாகக் கொண்டு இத்திரைப்படம் தயாரிக்கப்பட்டுள்ளது. மேவார் கோட்டையை கைப்பற்றிய தில்லி சுல்தான் அலாவுதீன் கில்சியின் படைகளிடமிருந்து, தங்களை காத்துக் கொள்ள வேண்டி, ராணி பத்மாவதி உள்ளிட்ட இராசபுத்திர அரச குடும்ப பெண்களும் மற்றும் பணிப்பெண்களும் கூட்டுத் தீக்குளிப்பு செய்து மாண்ட கதையைத் இத்திரைப்படம் விளக்குகிறது.  

## பிணக்குகள்
இத்திரைப்படத்தின் கதை, இராசபுத்திர குலப் பெண்களின் கண்ணியத்தை குறைப்பதாக உள்ளது எனக் கூறி, மேற்கு இந்தியா மற்றும் மத்திய இந்தியாவில் ஏற்பட்ட பெரும் பிணக்குகளால், நவம்பர், 2017இல் வெளியாக வேண்டிய இத்திரைப்படத்தின் வெளியீட்டு நாள் தள்ளிப்போயிற்று.  

## இதனையும் காண்க
- பத்மாவதி காவியம்
# சல்பியூரைல்



**சல்பியூரைல்** *(Sulfuryl)* என்பது கனிம வேதியியல் இடம்பெற்றுள்ள ஒரு வேதி வினைக்குழுவாகும். இக்குழுவில் ஒரு கந்தக அணு இரண்டு ஆக்சிசன் அணுக்களுடன் சகபிணைப்பால் பிணைக்கப்பட்டுள்ளது. (O2SX2).  
சல்பியூரைல் குளோரைடு (SO2Cl2) மற்றும் சல்பியூரைல் புளோரைடு (SO2F2) போன்ற சேர்மங்களில் இது தோன்றுகிறது.  

கரிம வேதியியலில் இக்குழுவானது சல்போன்கள் (RSO2R') மற்றும் சல்போனைல் ஆலைடுகள் (RSO2X) போன்ற சேர்மங்களில் காணப்படுகிறது. இங்கு இக்குழுவை சல்போனைல் குழு என்கிறார்கள்.
# சல்பியூரைல் குளோரைடு புளோரைடு



**சல்பியூரைல் குளோரைடு புளோரைடு** *(Sulfuryl chloride fluoride)* என்பது SO<sub>2</sub>ClF என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். உயர் ஆக்சிசனேற்ற வேதிப்பொருள்களுக்கு இதை கரைப்பானாகப் பயன்படுத்துகிறார்கள்.  

பொட்டாசியம் புளோரோசல்பைட்டு தயாரித்தலில், ஆய்வகத் தயாரிப்பு தொடங்குகிறது:.  
இவ்வுப்பு பின்னர் குளோரினேற்றம் செய்யப்பட்டு சல்பியூரைல் குளோரைடு புளோரைடு தயாரிக்கப்படுகிறது:.  

KSO<sub>2</sub>F + Cl<sub>2</sub> → SO<sub>2</sub>ClF + KCl  

மேலும் 180 பாகை செல்சியசு வெப்பநிலைக்கு சூடுபடுத்தினால் பொட்டாசியம் புளோரோசல்பைட்டும் சல்பியூரைல் குளோரைடு புளோரைடும் சேர்ந்த கலவை சல்பியூரைல் புளோரைடைத் தருகிறது.  

இம்முறைக்கு மாறாக சல்பியூரைல் குளோரைடு புளோரைடை வாயுக்களை தொடக்க வினைபடுபொருட்களாக உபயோகிக்காமல் தயாரிக்க முடியும். சல்பியூரைல் குளோரைடுடன் அமோனியம் புளோரைடு அல்லது பொட்டாசியம் புளோரைடு சேர்த்து இவற்றுடன் டிரைபுளோரோ அசிட்டிக் அமிலம் சேர்த்து சூடுபடுத்தினாலும் சல்பியூரைல் குளோரைடு புளோரைடு தயாரிக்கலாம்.  

SO<sub>2</sub>Cl<sub>2</sub> + NH<sub>4</sub>F → SO<sub>2</sub>ClF + NH<sub>4</sub>Cl
# டெர்ட்-பியூட்டைல் அசிட்டேட்டு



**டெர்ட்-பியூட்டைல் அசிட்டேட்டு** *(tert-Butyl acetate)* என்பது C<sub>6</sub>H<sub>12</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் அசிட்டேட்டு என்ற பெயராலும் இதை அழைக்கலாம். நிறமற்றதாகவும் எளிதில் தீப்பற்றக்கூடிய நீர்மமாகவும், கற்பூரம் அல்லது அவுரிநெல்லியின் மணம் கொண்டதாகவும் இச்சேர்மம் காணப்படுகிறது. அரக்குகள், மிளிரிகள், மைகள், ஒட்டுப்பசைகள், மெலிவூட்டுப் பூச்சுகள் ஆகியனவற்றை உற்பத்தி செய்கையில் மூவிணைய பியூட்டைல் அசிட்டேட்டை கரைப்பானாகப் பயன்படுத்துகிறார்கள். சமீபத்தில் இச்சேர்மத்தை ஆவியாகும் கரிமச் சேர்மங்கள் என்ற பட்டியலில் இருந்து விலக்கு பெறும் தகுதியைப் பெற்றது.  

அசிட்டிக் அமிலம் மற்றும் ஐசோபியூட்டலீன் ஆகியனவற்றைப் பயன்படுத்தி பேரளவில் டெர்ட்-பியூட்டைல் அசிட்டேட்டு தயாரிக்கப்படுகிறது.  

மூவிணைய-பியூட்டைல் அசிட்டேட்டு, என்- பியூட்டைல் அசிட்டேட்டு, ஐசோபியூட்டைல் அசிட்டேட்டு, ஈரினைய-பியூட்டைல் அசிட்டேட்டு என்ற நான்கு மாற்றியங்கள் பியூட்டைல் அசிட்டேட்டுக்கு உண்டு.
# மாலிக் முகமது ஜாயசி

**மாலிக் முகமது ஜாயஸி** (Malik Muhammad Jayasi இறப்பு:1542) என்பவர் இசுலாமிய சூபி கவிஞர் ஆவார். பதினாறாம் நூற்றாண்டைச் சேர்ந்த இவர் அவதி என்ற மொழியில் பத்மாவத் என்ற கவிதைத் தொகுப்பை எழுதினர். இந்தக் கவிதையில் பத்மாவத் என்ற பெயரில் கற்பனைக் கதாபாத்திரம் ஒன்றை அறிமுகப்படுத்தினார். இதை ஆதாரமாகக் கொண்டு சஞ்சய் லீலா பன்சாலி என்ற இந்தித் திரைப்பட இயக்குநர் பத்மாவத் என்ற இந்தித் திரைப்படத்தை உருவாக்கியுள்ளார்.  

## மேற்கோள்
# மிலோசு சிமான்


**மிலோசு செமான்** (*Miloš Zeman*, ; 28 செப்டம்பர் 1944) செக் குடியரசின் மூன்றாவது அரசுத்தலைவர் ஆவார். 2013 மார்ச்சு 3 இல் இருந்து இப்பதவியில் உள்ளார். 1998-2002 வரை செக் குடியரசின் பிரதம அமைச்சராக பதவி வகித்தார். செக் சமூக சனநாயகக் கட்சியின் தலைவரான இவர் 1990இல் அக்கட்சியை செக் குடியரசில் பெரிய கட்சிகளில் ஒன்றாக ஆக்கினார். 2013இல் முதல் முறையாக அதிபராக தேர்வானார். செக் குடியரசில் மக்களால் நேரடியாக தேர்ந்தெடு்க்கப்பட்ட முதல் அரசுத்தலைவர் இவர் தான். 2018 சனவரி 27இல் 2வது முறையாக தேர்ந்தெடுக்கப்பட்டார். இவரின் முன்னவர்கள் இருவரும் செக் நாடாளுமன்றத்தால் தேர்ந்தெடுக்கப்பட்டனர்.  

## தொடக்க கால வாழ்க்கை
இவர் கோலின் என்ற நகரில் பிறந்தார்.  

1968இல் பிராகா இளவேனிற் கால கட்டத்தில் பொதுவுடைமை கட்சியில் இணைந்தார். ஆனால் 1970 செக்கோசுலோவியா மீதான வார்சா உடன்பாடு நாடுகளின் தாக்குதலை எதிர்த்ததால் அக்கட்சியிலிருந்து நீக்கப்பட்டார் . வேலையிலிருந்து பணி நீக்கம் செய்யப்பட்ட இவர் பின்பு பத்து ஆண்டுகளுக்கும் மேலாக (1971-84) இசுபோர்ட்சுபுரோபக் நகர விளையாட்டு ஆணையத்தில் பணி புரிந்தார் .1984இல் அகோர்டாட் நிறுவனத்தில் வேலைக்கு சேர்ந்தார். இவரின் முன்னறிவிப்பும் மீள்கட்டமைப்பும் "Prognostika a přestavba" என்ற விமர்சன கட்டுரையை டெக்னிகி என்ற இதழில் எழுதியதனால் 1989இல் வேலையை இழந்தார் .  

## 1989-2013 காலகட்ட செயல்பாடு

1989 கோடைகாலத்தில் செக்கசுலோவியா தொலைக்காட்சியில் நாட்டின் மோசமான பொருளாதார நிலை குறித்து விமர்ச்சித்து பேசினார். தொலைக்காட்சியில் பேசின அவரின் கருத்துக்கள் சில மாதங்களுக்கு அப்பால் நடந்த மென்பட்டு புரட்சியின் போது அவரை குடிமை மன்ற தலைவர்களிடம் நெருக்கமாக உதவின.  

1990இல் இவர் செக்கசுலோவியா நாடுகளின் கூட்டமைவு பேரவையில் உறுப்பினர் ஆனார். 1992இல் செக்கசுலோவியா சமூக சனநாயகக் கட்சியில் இணைந்த இவர் அதன் சார்பாக கீழுவைக்கு போட்டியிட்டு வெற்றி பெற்றார். 1993இல் அக்கட்சியின் தலைவராக தேர்ந்தெடுக்கப்பட்டார். செமான் தீவிர அரசியலில் இருந்து ஒதுங்கி மேட்டுநிலப் பிரதேசத்தின் (Vysočina Region) ஊர்ப்புறத்தில் வாழ்ந்தார். 2002இல் செக்கசுலோவியா சமூக சனநாயகக் கட்சியின் அதிபர் வேட்பாளருக்கான தேர்தலில் வென்றார்.ஆனால் வாசிலாவ் கிளாசிடம் அதிபர் போட்டியில் தோற்றார். தான் சார்ந்த கட்சியின் முன்னாள் தலைவர்களின் குறைகளை சுட்டிக்காட்டவும் விமர்சனம் செய்யவும் இவர் தயங்கியதில்லை. கட்சித்தலைவர் சிரி பரோமக்குடன் ஏற்பட்ட கருத்து வேறுபாட்டால் 21 மார்ச்சு 2007 இல் செக்கசுலோவியா சமூக சனநாயகக் கட்சியில் இருந்து விலகினார்.  

2009 அக்டோபரில் குடிகள் உரிமை கட்சியை தொடங்கினார். இக் கட்டி எத்தேர்தலிலும் ஒரு இடம் கூட வெல்லவில்லை.
# டெர்ட்-பியூட்டைல் பார்மேட்டு



**டெர்ட்-பியூட்டைல் பார்மேட்டு** *(tert-Butyl formate)* என்பது C<sub>5</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் பார்மேட்டு என்ற பெயராலும் இதை அழைக்கலாம். மெத்தில் டெர்ட்-பியூட்டைல் ஈதரை உயிரியாற் சிதைத்தல் வினையின்போது தோன்றும் பொருட்களில் ஒன்றாக டெர்ட்-பியூட்டைல் பார்மேட்டு இருக்கும் எனக் கருதப்படுகிறது.  

## இதையும் காண்க
- டெர்ட்-பியூட்டைல் அசிட்டேட்டு
# டெர்ட்-பியூட்டைல் புரோமைடு



**டெர்ட்-பியூட்டைல் புரோமைடு** *(tert-Butyl bromide)* என்பது C<sub>4</sub>H<sub>9</sub>Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் புரோமைடு என்ற பெயராலும் இதை அழைக்கலாம். மூவிணைய பியூட்டைல் கார்பன் சட்டகத்தில் புரோமினை பதிலீடு செய்த சேர்மமாக இது உருவாகிறது. கரிம வேதியியலில் செயற்கை முறையில் கரிமச் சேர்மங்களை தயாரிக்க மூலப்பொருளாக இதைப் பயன்படுத்துகிறார்கள். 1-புரோமோபியூட்டேன், 2-புரோமோபியூட்டேன் ஆகியனவற்றை டெர்ட்-பியூட்டைல் புரோமைடு மாற்றியமாகப் பெற்றுள்ளது.
# டெர்ட்-பியூட்டைல் குளோரைடு



**டெர்ட்-பியூட்டைல் குளோரைடு** *(tert-Butyl chloride)* என்பது C<sub>4</sub>H<sub>9</sub>Cl அல்லது (CH<sub>3</sub>)<sub>3</sub>CCl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் குளோரைடு என்ற பெயராலும் இதை அழைக்கலாம். மூவிணைய பியூட்டைல் கார்பன் சட்டகத்தில் குளோரினை பதிலீடு செய்த சேர்மமாக இது உருவாகிறது. நிறமற்றதாகவும் தீப்பிடித்து எரியக்கூடிய திரவமாகவும் டெர்ட்-பியூட்டைல் குளோரைடு காணப்படுகிறது. தண்ணீரில் மிகக் குறைவாக கரைகிறது. நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. பிற கரிமச் சேர்மங்களை தயாரிக்க உதவும் முன்னோடிச் சேர்மமாக டெர்ட்-பியூட்டைல் குளோரைடு தொழிற்சாலைகளில் தயாரிக்கப்படுகிறது .  

## வினைகள்
தண்ணீரில் கரையும்போது நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. ஆல்ககாலில் கரைந்தால் தொடர்புடைய மூவிணைய பியூட்டைல் ஈதர்கள் உருவாகின்றன.  

## தயாரிப்பு

மூவிணைய பியூட்டைல் ஆல்ககாலுடன் ஐதரசன் குளோரைடு சேர்த்து வினைபுரியச் செய்தால் டெர்ட்-பியூட்டைல் குளோரைடு உருவாகிறது. ஆய்வகங்களில் தயாரிக்கையில் அடர் ஐதரோ குளோரிக் அமிலம் பயன்படுத்தப்படுகிறது. SN1 வகை வினையாக நிகழும் இவ்வினை இங்கு தரப்பட்டுள்ளது  

| <></> | <></> | <></> |  |
| --- | --- | --- | --- |
| <>ஆல்ககாலை அமிலம் புரோட்டானேற்றம் செய்து ஒரு நல்ல விடுபடும் குழு உருவகிறது. (தண்ணீர்).</> | <>தண்ணீர் புரோட்டானேற்ற *t*-BuOH இடமிருந்து விடுபட்டு நிலைப்புத் தன்மையுள்ள மூவிணைய கார்போ நேர்மின் அயனியாக உருவாகிறது..</> | <> குளோரைடு அயனி கார்போ நேர்மின் அயனியைத் தாக்கி *t*-BuCl. உருவாகிறது.</> | } |

எனவே ஒட்டுமொத்த வினை இவ்வாறு அமைகிறது:  

.  

ஏனெனில் டெர்ட்-பியூட்டனால் ஒரு மூவிணைய ஆல்ககாலாகும். படிநிலை இரண்டில் கார்போ நேர்மின் அயனியில் நிலைப்புத்தன்மை SN1 வழிமுறையை அனுமதிக்கிறது. ஆனால் முதல்நிலை ஆல்ககாலாக இருந்தால் SN2 வழிமுறை நிகழும்.  

## பயன்

ஆக்சிசனேற்றத் தடுப்பியான டெர்ட்-பியூட்டைல்பீனால் மற்றும் வாசனைப் பொருளான நியோயெக்சைல் குளோரைடு தயாரிக்கவும் டெர்ட்-பியூட்டைல் குளோரைடு பயன்படுகிறது .
# டெர்ட்-பியூட்டைல் குரோமேட்டு


| ImageFile = Chromsäure-di-tert.-butylester.svg  
| ImageSize =  
| ImageAlt =  

| IUPACName = டெர்ட் பியூட்டைல் குரோமேட்டு  
| OtherNames = குரோமிக் அமிலத்தின் டை-டெர்ட்-பியூட்டைல் எசுத்தர்; பிசு(டெர்ட்-பியூட்டைல்) குரோமேட்டு  

| Section1 =  
| Section2 =
# கரிச்சான் குயில்


**முட்கரண்டி-வால் கரிச்சான்** அல்லது **கரிச்சான் குயில்** (*Fork-tailed drongo-cuckoo*) (*சர்னிகுலசு டைகுருராய்டிசு*) என்பது ஒரு கருப்பு கரிச்சானை போன்ற பறவை ஆகும். இது முக்கியமாக தீபகற்ப இந்தியாவில் மலைக்காடுகளில் காணப்படுகிறது. இருப்பினும் இவை இமயமலை அடிவாரத்திலிருந்தும் அறியப்படுகின்றன. இதன் நேரான அலகு மற்றும் வெள்ளை பட்டை குதம் ஆகியவற்றால் இதை எளிதாக வேறுபடுத்தி அறியலாம். இது ஒரு நன்கு பிளவுப்பட்ட முட்கரண்டி வாலினைக் கொண்டது. பெரும்பாலும் இதன் தலையின் பின்புறத்தில் ஒரு வெள்ளை புள்ளியை உள்ளது. இந்த ஓசை 5 அல்லது 6 விசில் "பிப்-பிப்-பிப்-பிப்-பிப்-" குறிப்புகளுடன் ஒவ்வொரு "பிப்" உடன் சுருதியில் உயரும் தொடராக விவரிக்கப்பட்டுள்ளது.  

## பெயர்கள்

தமிழில் : **கரிச்சான் குயில்**  

ஆங்கிலத்தில் : **Drongo Cuckoo** , **Fork-tailed drongo-cuckoo**  

அறிவியல் பெயர் : ***Surniculus dicruroides***  

## உடலமைப்பு
தமிழ்நாடு]]  
25 செ.மீ. - தோற்றத்தில் **கரிச்சானை** முழுதும் ஒத்ததான இதனை வாலடியின் ஓர வால்இறகுகளில் காணப்படும் வெண்கோடுகள் கொண்டு மட்டுமே வேறுபடுத்தி அறிய முடியும். முழு வளார்ச்சி பெறும் முன் படத்தில் உள்ளது போன்று வெண்புள்ளிகள் கொண்ட தோற்றம் தரும்.  
## காணப்படும் பகுதிகள்

தமிழ்நாட்டின் கிழக்குக் கடற்கரை சார்ந்த வட்டாரங்கள் நீங்கலாக மற்ற பகுதிகளில் மரங்கள் நிறைந்த காடுகளில் தனித்து மங்களின் உயரகிளைகளில் கம்பளிப் பூச்சி முதலிய மென்மையான உடல் கொண்ட பூச்சிகளை இரையாகத் தேடித் தின்பதோடு அத்தி முதலிய பழவகைகளையும் உணவாகக் கொள்ளும் குளிர் காலத்தில் கோடையில் குரல் கொடுப்பதுபோல குரல்கொடுக்காது மௌனம் காப்பதால் இதனைக் கரிச்சானில் வேறுபடுத்தி அறிவது கடினம்.  

## குரலொலி
சிலபோது இறக்கைகளை உயர்த்தியபடி அக்கா குயிலின் முதல் இரண்டு மூன்று சுருதி குறைந்த குரலைப் போலப் குரல்கொடுப்பதும் உண்டு.**பீஇ பீஇ பீஇ பீஇ** என ஆறேழு முறைதொடார்ந்து கத்தும் குரலொலி கொண்டு இதன் இருப்பை அறியலாம்.  

## இனப்பெருக்கம்
மார்ச் முதல் அக்டோபர் முடிய கரிச்சான், சிலம்பன் ஆகிய பறவைகளின் கூடுகளில் முட்டையிட்டுச் செல்லும்.
# சோடியம் டெர்ட்-பியூட்டாக்சைடு



**சோடியம் டெர்ட்-பியூட்டாக்சைடு** *(Sodium tert-butoxide )* என்பது (CH<sub>3</sub>)<sub>3</sub>CONa என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும் . சோடியம் மூவிணைய பியூட்டாக்சைடு என்ற பெயராலும் இதை அழைக்கலாம். வலிமையான ஒரு காரமாகவும் அணுக்கருகவரா காரமாகவும் சோடியம் டெர்ட்-பியூட்டாக்சைடு செயற்படுகிறது. சிலசமயங்களில் வேதியியல் புத்தகங்களில் இச்சேர்மத்தை சோடியம் டி-பியூட்டாக்சைடு என்றும் எழுதுகிறார்கள். பொதுப்பயன்பாட்டிலுள்ள பொட்டாசியம் டெர்ட்-பியூட்டாக்சைடு சேர்மத்தின் பண்புகளை இதுவும் பெற்றுள்ளது.  

டெர்ட்-பியூட்டனாலுடன் சோடியம் ஐதரைடைச் சேர்த்து சோடியம் டெர்ட்-பியூட்டாக்சைடு தயாரிக்கப்படுகிறது .
# பழுப்பு முள்வால் உழவாரன்



**பழுப்பு முள்வால் உழவாரன்** (brown-backed needletail, உயிரியல் பெயர்: *Hirundapus giganteus*) என்பது உழவாரன்களில் பெரியது ஆகும். சிறிய கால்களை கொண்டது. அதிகமான நேரத்தை வானில் பறந்து செலவிடும். தென் ஆசியா இந்தியா, பிலிப்பைன்ஸ் ஆகிய நாடுகளை தாயகமாகக் கொண்டது.  

## விளக்கம்
பழுப்பு முள்வால் உழவாரன்கள் மிகவும் குறுகிய கால்களைக் கொண்டுள்ளன. அது குகையின் செங்குத்து மேற்பரப்புகளில் ஒட்டிக்கொள்ள மட்டுமே பயன்படுத்துகிறது. ஏனெனில் உழவாரன்கள் எப்போதும் தரையில் தானாக முன்வந்து அமர்வதில்லை. இவை தங்கள் வாழ்நாளின் பெரும்பகுதியை பறந்தே கழிக்கின்றன. இவை தங்கள் அலகால் பறக்கும் பூச்சிகளை பிடித்து உண்டு வாழ்கின்றன.  

பழுப்பு முள்வால் உழவாரன்கள் மிகப்பெரிய உழவாரன்கள் ஆகும். இவற்றின் உடல் 23 செ.மீ. நீளம் கொண்டது. முதுகு, இறக்கைகள் வால் ஆகியன தவிர உடலின் பிற பகுதிகள் பசுமை தோய்த்த கரும் பழுப்பு நிறமாக இருக்கும். முதுகு லேசான பழுப்பு நிறம். உடலின் அடிப்பகுதி பழுப்பு. வாலடியும் வாலடி இறகுகளும் வெண்மை.  

## காணப்படும் பகுதிகளும் உணவும்
இந்த உழவாரன்கள் தெற்கு ஆசியாவில் இந்தியாவில் இருந்து கிழக்கே இந்தோனேசியா மற்றும் பிலிப்பீன்சு வரை உள்ள மலைக்காடுகளில் இனப்பெருக்கம் செய்து வசிக்கின்றன. தென்னிந்தியாவில் மேற்குத் தொடர்ச்சிமலை சார்ந்த பகுதிகளில் மேற்குத் தமிழ்நாட்டில் 4 முதல் 5 வரையான சிறு குழுவாகவும் 50 வரையான பெருங்கூட்டமாகவும் காடுகளின் மேலே உயரப் பிற உழவாரக் குருவி இனங்களோடு சேர்ந்து பறந்தபடி வண்டுகள், தத்துப்பூச்சி, தேனீ முதலியனவற்றை இரையாகத் தேடி உண்ணும். மணிக்கு 200 முதல் 250 கி.மீ.வேகத்தில் பறக்கும் ஆற்றல் வாய்ந்தவை.  

## இனப்பெருக்கம்
பிப்ரவரி முதல் ஏப்ரல் வரை மேற்கு மலைத்தொடர் சார்ந்த மழைமிகுந்த காடுகளில் பெரிய பொந்துகளை உடைய வெள்ளைக் குங்கிலிய மரத்தின் அடிமரப் பொந்துகளிலும் , மலைப் பொந்துகளிலும் 3 அல்லது 4 முட்டைகள் இடும்.
# சைக்ளோயெக்சைல்மெத்தனால்



**சைக்ளோயெக்சைல்மெத்தனால்** *(Cyclohexylmethanol)* என்பது C<sub>6</sub>H<sub>11</sub>CH<sub>2</sub>OH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை வளையயெக்சைல்மெத்தனால் என்ற பெயராலும் அழைக்கலாம். இச்சேர்மத்தில் வளைய எக்சேன் வளையம் ஒன்று ஆல்ககாலுடன் செயல்படுகிறது. குறிப்பாக ஐதராக்சி மெத்தில் குழுவைக் குறிப்பிடலாம். நிறமற்ற இச்சேர்மத்தின் வர்த்தக மாதிரிகள் மஞ்சள் நிறத்தில் காணப்படுகின்றன.  

## தயாரிப்பு

வளைய எக்சேனை ஐதரோபார்மைலேற்றம் செய்யுன் வினையுடன் தயாரிப்பு முறை தொடங்குகிறது. இச்செயல்முறையில் ஐதரசனேற்றம் காரணமாக வளைய எக்சேனும் கிடைக்கிறது. தயாரிப்பின் இரண்டாவது படிநிலையில் வளையயெக்சேன்கார்பாக்சால்டிகைடு ஐதரசனேற்றம் செய்யப்பட்டு சைக்ளோயெக்சைல்மெத்தனால் தயாரிக்கப்படுகிறது.
# நிமிர்



**நிமிர்** (Nimir) பிரியதர்சன் இயக்கத்தில், சந்தோஷ், டி. கருவில்லா ஆகியோரின் தயாரிப்பில், உதயநிதி ஸ்டாலின், நமீதா பிரமோத், மகேந்திரன்,பார்வதி நாயர் ஆகியோரின் நடிப்பில் வெளியாகியிருக்கும் தமிழ்த் திரைப்படம். தர்புகா சிவா, அஜனேஷ் லோக்நாத் ஆகியோரின் பாடலிசையிலும், ரோனி ரபேலின் பின்னணி இசையிலும் , என். கே ஏகாம்பரத்தின் ஒளிப்பதிவிலும், ஐயப்பன் நாயரின் படத்தொகுப்பிலும் 2018இல் திரையரங்குகளில் இத்திரைப்படம் வெளியானது. இத்திரைப்படம் **மகேஷிண்டே பிரதிகாரம்** என்னும் மலையாளத் திரைப்படத்தின் தழுவல் கதையையொட்டி தமிழில் உருவாக்கப்பட்டது ஆகும்  

## நடிப்பு
- உதயநிதி ஸ்டாலின்- செல்வமாக
- நமீதா பிரமோத்-மலராக
- பார்வதி நாயர்-வள்ளியாக
- துளசி- வள்ளியின் தாயாக
- மகேந்திரன்-சண்முகமாக
- சமுத்திரக்கனி- வெள்ளையப்பனாக
- எம். எசு. பாசுகர்-சதாவாக
- கருணாகரன்-விகடகவியாக
- மாலா பார்வதி
- அருள்தாஸ் அரசியல்வாதியாக
- கஞ்சா கருப்பு
- இமான் அண்ணாச்சி

## கதை
ஒரு சண்டையில் செல்வத்தை (உதயநிதி) அடித்து விடுகிறார் வெள்ளையப்பன் (சமுத்திரக்கனி). வெள்ளையப்பனை திருப்பி அடிக்காமல் காலில் செருப்பு அணிய மாட்டேன் என சபதம் எடுக்கிறார் செல்வம். தன்னை அடித்து அவமானப்படுத்திய வெள்ளையப்பனை திருப்பி அடிக்காமல் செருப்பு அணிய மாட்டேன் என்று முடிவெடுக்கும் ஒரு ஒளிப்படக் கலைஞனின் சூளுரை என்னவானது என்பதே இத்திரைப்படத்தின் கதை.
# கருந்தலைக் குயில் கீச்சான்


**கருந்தலை குயில் கீச்சான்** (*Black-headed cuckooshrike*)(லாலேஜ் மெலனோப்டெரா) என்பது இந்திய துணைக்கண்டம் மற்றும் தென்கிழக்கு ஆசியாவில் காணப்படும் ஒரு குயில் கீச்சான் சிற்றினம் ஆகும்.  

## பெயர்கள்
தமிழில் : கருந்தலை குயில் கீச்சான்  

ஆங்கிலத்தில் : **Black-headed cuckooshrike**  

அறிவியல் பெயர் :***Coracina melanoptera***  

## உடலமைப்பு

19 செ . மீ - இதன் தலை முழுவதும் நல்ல கருப்பாகவும் உடல் கருஞ்சாம்பல் நிறமாகவும் இருக்கும். வால் கருப்பாக வெள்ளை முனையுடன் கூடியது.  

## காணப்படும் பகுதிகள் & உணவு

தனியாகவும் சில நேரங்களில் கூட்டாமாகவும் காணப்படும் மின் சிட்டு. காட்டுக் கீச்சான், வால்காக்கை ஆகிய இரை தேடும் குழுக்களில் ஒன்றாக இரைதேடும். .புழு பூச்சிகல் சிறு பழங்களையும் உணவாகக்கொள்ளும். **பிட்-பிட்-பிட்** எனவும் **டுவிட்-டுவிட்** எனவும் முடியும் சீழ்க்கைக் குரலில் ஆண் பறவை குரல் கொடுக்கும். பெண் இது போலத் தொடர்ந்து குரல் கொடுக்காது ஒரு முறை மட்டும் குரல் கொடுக்கும்.  

## இனப்பெருக்கம்

ஏப்ரல் முதல் சூன் வரை உலர்ந்த புல்லைச் சிலந்தி நூலால் இணைத்து 8 செ.மீ குறுக்களவிலான கோப்பை வடிவிலான கூட்டினை மரங்களில் கவட்டியில் இரண்டு முதல் எட்டு மீட்டர் உயரத்தில் அமைத்து 3 முட்டைகள் இடும்.  

## காட்சிமேடை
# சின்னக் கீச்சான்


**செம்பழுப்பு முதுகுக் கீச்சான்** அல்லது **சின்னக் கீச்சான்** (*Bay-backed shrike*) என்பது தமிழ்நாட்டில் காணப்படும் கீச்சான் பறவைச் சிற்றினமாகும். இதன் விலங்கியல் பெயர் *லானியசு விட்டேட்டசு*). இது தெற்காசியாவில் வசிக்கும் *லேனிடே* என்ற பறவைக் குடும்பத்தைச் சேர்ந்த குருவிச் சிற்றினமாகும்.  

## பெயர்கள்
தமிழில் :**கருஞ்சிப்பு முதுகுக் கீச்சான்**  

ஆங்கிலத்தில் :**Bay-backed shrike**  

அறிவியல் பெயர் :***Lanius vittatus***  

## உடலமைப்பு
இச் சிறிய கீச்சான் 17 செ.மீ. உடல் நீளமுடையது. உடலின் மேலே அரக்கு-பழுப்பு நிறத்தில் வெளிறிய தொடையினையும் வெள்ளை விளிம்புகளுடன் நீண்ட கருப்பு நிற வாலினையும் கொண்டது. அடிப்பகுதி வெண்மையானது. கொண்டையும் கழுத்தும் சாம்பல் நிறத்தில் இருக்கும். இதன் நெற்றியும் கண்பட்டையும் கருப்பாக இருக்கும். ஒரு சிறிய வெள்ளை திட்டு இறக்கையில் காணப்படும். அலகு மற்றும் கால்கள் அடர் சாம்பல் நிறத்தில் உள்ளன.
# த. நா. சேனாபதி

**தண்டலம் நாராயண சாஸ்திரி சேனாபதி** என்னும் **த. நா. சேனாபதி** (**T. N. Senapati**) வங்காள மொழியைப் பயின்று அம்மொழி இலக்கியங்களை தமிழில் மொழிபெயர்த்தவர். எழுத்தாளர்.  

## பிறப்பும் குடும்பமும்
த. நா. சேனாபதி, தண்டலம் என்னும் கிராமத்தைச் சேர்ந்த நாராயண சாஸ்திரி என்பவருக்கு மகனாகப் பிறந்தவர். புகழ்பெற்ற மொழிபெயர்ப்பு எழுத்தாளரான த. நா. குமாரசாமி இவருடைய தம்பி ஆவார்.  

## கல்வி
இவர் சென்னைப் பல்கலைக் கழகத்தில் பயின்று கலை இளவர் (பி.ஏ.) பட்டம் பெற்றார். சமசுகிருதம், தெலுங்கு, ஆங்கிலம் ஆகிய மொழிகளைக் கற்று அவற்றில் புலமை பெற்றவராகத் திகழ்ந்தார்.  

## எழுத்துப் பணி
த. நா. சேனாபதி இளம்பருவத்திலே இலக்கியத்தில் ஈடுபாடுகொண்டார். கலைமகள், மணிக்கொடி, ஆனந்த விகடன் ஆகியவை உள்ளிட்ட இதழ்களில் கதைகள் எழுதினார். வங்காளத்தில் தங்கி, வங்காள மொழியை முழுவதுமாக கற்றவர்.  

இரவீந்திரநாத் தாகூர், பங்கிம் சந்திர சட்டர்ஜி, சரத் சந்திரர், தாராசங்கர் பானர்ஜி போன்ற வங்க மொழி எழுத்தாளர்களின் படைப்புகளைத் தன் உடன்பிறப்பான த. நா. குமாரசாமியுடன் இணைந்து தமிழில் மொழிபெயர்த்தார்.
# எக்சாபுளோரோபாசுபாரிக் அமிலம்



**எக்சாபுளோரோபாசுபாரிக் அமிலம்** *(Hexafluorophosphoric acid)* என்பது H<sub>3</sub>OPF<sub>6</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரும்பாலும் இச்சேர்மத்தின் மூலக்கூற்று வாய்ப்பாடு HPF<sub>6</sub> என்றே எழுதப்படுகிறது. நீரேற்று நிலையில் கிடைக்கக்கூடிய ஒரே சேர்மம் எக்சாபுளோரோபாசுபாரிக் அமிலம் ஆகும். வலிமையான பிரான்சுடெட் அமிலமாகிய இது எக்சாபுளோரோபாசுபேட்டு (PF<sup>−</sup><sub>6</sub>) என்ற ஒருங்கிணைவில் ஈடுபடாத எதிர்மின் அயனியைக் கொண்டுள்ளது. ஐதரசன் புளோரைடுடன் பாசுபரசு பெண்டாபுளோரைடு வினைபுரிவதால் எக்சாபுளோரோபாசுபாரிக் அமிலம் உருவாகிறது .  

வலிமையான பல அமிலங்களைப் போல எக்சாபுளோரோபாசுபாரிக் அமிலத்தை பிரித்தெடுக்க முடிவதில்லை. ஆனால் ஒரு கரைசலாக இதைப் பயன்படுத்தமுடியும். நீர்த்த கரைசலில் ஐதரோனியம் அயனியும் (H3O+) எக்சாபுளோரோபாசுபேட்டு அயனியும் (PF<sup>−</sup><sub>6</sub>) உள்ளன. கூடுதலான இத்தகைய கரைசல்களில் P-F பிணைப்புகள் நீராற்பகுப்பு செய்வதால் உருவாகும் HPO<sub>2</sub>F2, H2PO2F மற்றும் H3PO4 உள்ளிட்ட அமிலங்களும் அவற்றின் இணைகாரங்களும் காணப்படுகின்றன . எக்சாபுளோரோபாசுபாரிக் அமிலம் கண்ணாடியைத் தாக்குகிறது. சூடுபடுத்தும்போது சிதைவடைந்து HF ஆக மாறுகிறது. அறுநீரேற்றாக படிகவடிவ HPF6 பெறமுடியும். இங்கு PF−6 உச்சிநீங்கிய எண்முக கூடுகளில் நீர் மற்றும் புரோட்டான்களால் வரையறுக்கப்படுகிறது. இந்த அறுநீரேற்றுகளிலிருந்து வருவிக்கப்படும் கரைசல்களில் குறிப்பிடத்தக்க அளவிற்கு HF காணப்படுவதாக அணுக்கரு காந்த ஒத்ததிர்வு நிறமாலையியல் அளவீடுகள் தெரிவிக்கின்றன .
# போரான் ஆர்சினைடு


**போரான் ஆர்சினைடு **(Boron arsenide) BAs என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். உபஆர்சினைடு B<sub>12</sub>As<sub>2 </sub>உட்பட வேறு பல போரான் ஆர்சினைடுகளும் அறியப்பட்டுள்ளன.  

## பண்புகள்
இது தொகுதி III முதல் தொகுதி V வரையுள்ள தனிமங்களில் 0.477 நேனோமீட்டர் மதிப்புள்ள படிகக்கூடு மாறிலியையும், தோராயமாக 1.5 இலத்திரன் வோல்ட்டு மதிப்புள்ள மறைமுக பட்டை இடைவெளியையும் கொண்டுள்ள கன சதுர (இசுபாலரைட்டு) குறைக்கடத்தி ஆகும்.  இச்சேர்மமானது காலியம் ஆர்சினைடுடன் உலோகக்கலவையாக்க செயல்முறைக்குட்படுத்தப்பட்டு மூவிணைய மற்றும் நான்கிணைய குறைக்கடத்திகளைத் தருகிறது. கனசதுர BAs ஆனது, 920&nbsp;°செல்சியசு வெப்பநிலைக்கு அதிகமாக வெப்பப்படுத்தும் போது சிதைவடைந்து உபஆர்சினைடுகளைத் B<sub>12</sub>As<sub>2</sub> தருகிறது.  

## போரான் உபஆர்சினைடு
போரான் ஆர்சினைடு இருபதுமுக போரைடுகள் உள்ளிட்ட, உபஆர்சினைடுகளாகவும் B<sub>12</sub>As<sub>2</sub> கிடைக்கின்றது.  இந்த வடிவமானது சிலிகான் கார்பைடுகள் போன்ற அடித்தளங்களின் மீது வளர்க்கப்படலாம்.  

## பயன்பாடுகள்
போரான் ஆர்சினைடு சூரிய மின்கலம் புனைவுக்கான பொருளாகப் பயன்படுத்தப்பட முன்மொழியப்பட்டது. இருப்பினும் தற்போது இச்சேர்மம் இந்நோக்கத்திற்காக பயன்படுத்தப்படவில்லை.  

கப்பற்படை ஆய்வு சோதனைக்கூடம் மற்றும் பாஸ்டன் கல்லூரியினர் இணைந்த குழுவானது கனசதுர போரான் ஆர்சினைடின் கணக்கிடப்பட்ட வெப்ப கடத்துத்திறனானது குறிப்பிடத்தக்க அளவிற்கு அதிகமாக இருந்ததாக கண்டறிந்தது. அறை வெப்பநிலையில், இதன் வெப்ப கடத்துத்திறனானது, κ, 1000 வாட்டு/(மீ•கெல்வின்), என்ற அளவில், வைரம் மற்றும் கிராஃபைட்டுடன் ஒப்பிடக்கூடிய அளவாகவும், உயர் வெப்பநிலைகளில் வைரத்தின் வெப்ப கடத்துதிறனை மிஞ்சுவதாகவும் ஆய்வாளர்கள் எல்.லிண்ட்சே, டி.ஏ.பிரோயிடோ மற்றும் டி.எல். ரெய்னெக் ஆகியோர் தெரிவித்துள்ளனர்.
# ஆஸ்திரேலிய உச்சநீதிமன்றம்


**ஆஸ்திரேலிய உச்ச நீதிமன்றம்** ஆஸ்திரேலியா நாட்டின் தலைநகர் கான்பெராவில் உள்ளது.  

## வரலாறு

## நீதிமன்றத்தின் அரசியலமைப்பு
இந்த நீதிமன்றம் ஆஸ்திரேலியா அரசியலமைப்பு சட்டத்தின் படி கட்டமைக்கப்பட்டது. ஆஸ்திரேலிய உயர் நீதிமன்றம் ஆஸ்திரேலியாவின் உயர் நீதிமன்றம் மற்றும் ஆஸ்திரேலிய நீதிமன்றத்தின் மேல்முறையீட்டு நீதிமன்றத்தின் உச்ச நீதிமன்றமாகும். ஆஸ்திரேலியாவின் நாடாளுமன்றம் மற்றும் மாநிலங்களின் பாராளுமன்றங்கள் நிறைவேற்றும் சட்டங்களை மீறுவதற்கும், ஆஸ்திரேலியாவின் அரசியலமைப்பை விளக்குவதற்கும் இதன் மூலம் ஆஸ்திரேலியாவில் பெடரலிசம் உருவாவதற்கு சக்திவாய்ந்த விதத்தில் செயல்படுவதற்கும், அசல் மற்றும் மேல்முறையீட்டு அதிகார வரம்புகள் உள்ளன.  

## நீதிபதிகள்
### *தலைமை நீதிபதி*
தலைமை நீதிபதியாக திரு **சூசன் கிபெல்** பதவி வகிக்கிறார்.
# எகிப்து உச்ச நீதிமன்றம்



**எகிப்து உச்ச நீதிமன்றம்** எகிப்து நாட்டின் தலைநகர் கைரோவில் உள்ளது. இந்த உச்ச நீதி மன்றம் உயர் நீதிமன்ற மேல் முறையீட்டு மனுக்களை விசாரித்து தீர்ப்பினை வழங்கும். உயர் நீதிமன்றம் மற்றும் நிர்வாக நீதிமன்றங்களுக்கு இடையில் உள்ள பிரச்சனைகளை தீர்ப்பதற்கு இந் நீதிமன்றம் அதிகாரம் அளிக்கிறது  

## நீதிமன்றத்தின் அரசியலமைப்பு
இந்த நீதிமன்றம் எகிப்து அரசியலமைப்பு சட்டத்தின் படி கட்டமைக்கப்பட்டது.  

## நீதிபதிகள்
நீதிபதிகள் எகிப்து நாட்டின் பிரதம மந்திரியால் நியமிக்கப்படுகிறார். நீதிபதிகளின் ஓய்வுக்கால வயது 70 ஆகும்.  

### *தலைமை நீதிபதி*
தற்போது தலைமை நீதிபதியாக அப்துல் வஹாப் அப்துல் ரஸாக் பதவி வகிக்கிறார்.  

## தகுதிகள்
# ஜப்பான் உச்ச நீதிமன்றம்


**ஜப்பான் உச்ச நீதிமன்றம்** ஜப்பான் நாட்டின் தலைநகர் டோக்கியோவில் உள்ளது.  

இந்த நீதிமன்றம் ஜப்பான் அரசியலமைப்பு சட்டத்தின் படி கட்டமைக்கப்பட்டது.  

## நீதிபதிகள்
பிரதம மந்திரி நீதிபதிகளை நியமிப்பார். நீதிபதிகளின் பதவிக்காலம் 70 வயது வரை ஆகும்.  

### *தலைமை நீதிபதி*
தலைமை நீதிபதியாக நாடோ ஓட்டானி பதவி வகிக்கிறார்.
# பிலிப்பீன்சு உச்ச நீதிமன்றம்


**பிலிப்பீன்சு உச்ச நீதிமன்றம்** பிலிப்பீன்சு நாட்டின் தலைநகர் மணிலா வில் உள்ளது.  

## நீதிமன்றத்தின் அரசியலமைப்பு
இந்த நீதிமன்றம் பிலிப்பீன்சு அரசியலமைப்பு சட்டத்தின் படி கட்டமைக்கப்பட்டது. உச்சநீதிமன்றத்தின் அதிகாரங்கள் 1987 ஆம் ஆண்டின் அரசியலமைப்பின் 8 வது பிரிவில் வரையறுக்கப்பட்டுள்ளன. இந்த செயல்பாடுகளை பொதுவாக நீதிபதிகள் மற்றும் நிர்வாக செயல்பாடுகள் என இரண்டாக பிரிக்கலாம். பிலிப்பைன்ஸ் உச்ச நீதிமன்றம் அதிகாரப்பூர்வமாக ஜூன் 11, 1901 ஆம் ஆண்டில் இரண்டாம் பிலிப்பைன் ஆணையத்தின் நீதித்துறை சட்டம் என அழைக்கப்படும் சட்டத்தின் 136 ஆம் இலக்கத்தின் வழியாக நிறுவப்பட்டது. அந்த சட்டத்தின் மூலம், பிலிப்பைன் தீவில் நீதித்துறை அதிகாரத்தை உச்ச நீதிமன்றம், சமாதான நீதிமன்றங்களின் முதல் நிகழ்வு மற்றும் நீதித்துறை ஆகியவற்றில் ஒப்படைக்கப்பட்டது. பிற நீதிமன்றங்கள் பின்னர் நிறுவப்பட்டன.  

## நீதிபதிகள்
15 நீதிபதிகள் பணியிடங்கள் உள்ளன.  

### *தலைமை நீதிபதி*
தற்போது தலைமை நீதிபதியாக மரியா லோர்டஸ் செரெனா பதவி வகிக்கிறார்.
# ஹெடௌதா



**ஹெடௌதா** (**Hetauda**) (, மத்திய நேபாளத்தின் பாக்மதி மாநிலத்தில் உள்ள மக்வான்பூர் மாவட்டத்தின் தலைமையிட நகரமும், துணை-நிலை மாநகராட்சியும் ஆகும்.  

2011 நேபாள மக்கள் தொகைக் கணக்கெடுப்பின் படி, ஹெடௌதா நகரத்தின் மக்கள் தொகை 1,54,660 1,53,875 ஆகும். இதில் ஆண்கள் 76,511 ஆகவும்; பெண்கள் 78,149 ஆகவும் உள்ளனர்.  

ஹெடௌதா நகரம் திரிபுவன் நெடுஞ்சாலை மற்றும் மகேந்திரா நெடுஞ்சாலைகள் கூடுமிடத்தில் அமைந்துள்ளது. ஹெடௌதா நகராட்சி 1969ல் நிறுவப்பட்டது.  

நேபாளத்தின் தலைநகரம் காட்மாண்டிற்கு தென்கிழக்கே 76 கி.மீ. தொலைவில் உள்ளது.  

## புவியியல்
மலைகளால் சூழ்ந்த, உள் தராய் சமவெளியில் ஹெடௌதா நகரம் உள்ளது. இந்நகரத்தின் வடக்கில் மகாபாரத மலைத்தொடர்களும்; தெற்கில் சிவாலிக் மலைத் தொடர்களாலும் சூழ்ந்துள்ளது. கண்டகி ஆறு  
தப்தி ஆறு மற்றும் சமாரி ஆறுகள் இந்நகரத்தில் பாய்கிறது. கடல் மட்டத்திலிருந்து 300-390 மீட்டர் உயரத்தில் உள்ள ஹடௌதா நகரத்தின் மொத்த பரப்பளவு 261 ச.கி.மீ. ஆகும்.  

## பொருளாதாரம்
ஹெடௌதா தொழில் நகரம், குடிசைத் தொழில்கள் மற்றும் நடுத்தர தொழில்கள் கொண்டது.  

## இதனையும் காண்க
- நேபாள நகரங்கள்
# அகெல்பேடு



**அகெல்பேடு** (AkelPad) என்பது சி நிரலாக்க மொழியில் எழுதப்பட்ட உரைத்தொகுப்பி ஆகும். வின்டோசு வகை இயக்குதளங்களில் பயன்படுத்தும் நோக்கத்தோடு உருவாக்கப்பட்டது. நோட்பேடு உரைத்தொகுப்பிக்கு மாற்றாக உருவாக்கப்பட்டதாகத் தெரிவிக்கப்படும் இதில், அதனை விட அதிக வசதிகள் உள்ளன. அகெல்பேடு கட்டற்ற மென்பொருளாகவும், திறந்த மூல மென்பொருளாகவும் திகழ்கிறது. சோர்சுஃபோர்சிலிருந்து இதுவரை 30 இலட்சம் பதிவிறக்கங்கள் ஆகியுள்ளன.
# மாவுப்பூச்சி


**மாவுப்பூச்சி** (*Mealybugs*) என்பது ஒரு வகைப் பூச்சி ஆகும். இவை ஈரப்பமான, வெப்பமான காலநிலை உள்ள பகுதிகளில் காணப்படுகின்றன. இதில் பலவகையானவை தீங்குயிர்களாக கருதப்படுகின்றன. இவை தாவரங்களில் இருந்து அதன் சாறை உறிஞ்சி வாழ்பவை. இவை பசுமைக் குடில் தாவரங்கள், வீட்டுத் தாவரங்கள் வீட்டில், துணை வெப்பமண்டல மரங்கள் போன்றவற்றிற்கு நோய்ப் பரப்பியாக செயல்படுகிறது. ஒரு தாவரத்தின் மீது மாவுப்பூச்சிகள் எண்ணிக்கையில் அதிகரிக்கும்போது, தாவரங்கள் இறக்க நேரிடலாம்.  

## பரவல்
உலகின் அனைத்துப் பகுதிகளிலும் மாவுப்பூச்சிகள் உள்ளன. என்றாலும் மிகவும் வெப்பமான பகுதிகளில் மட்டுமே மிகுதியாக காணப்படுகின்றன, மற்றும் குளிர்ந்த நாடுகளில் உள்ள பசுமைக் குடில் மற்றும் பிற கட்டிடங்களில் பரவியுள்ளன. இவை ஆர்க்டிக் அல்லது அண்டார்டிக்கில் காணப்படுவதில்லை, ஒருவேளை ஏதாகினும் கட்டிடங்களில் இருக்கலாம் அதைத் தவிர வேறு எங்கும் இல்லை.  

## விளக்கம்

இந்தப் பூச்சிகளில் ஆண் பூச்சிகளுக்கு இறக்கை உண்டு. ஆனால் பெண் பூச்சிகளோ பறக்க முடியாதவை. சில வகை பெண் பூச்சிகள் நடக்கக் கூடியன.  

பெண் மாவுப்பூச்சிகளே தாவரச் சாறை உறிஞ்சி வாழ்கின்றன. தாவரப் பிளவுகள், வேர்கள், பழத்தின் அடிப்பகுதிகளில் இருந்து சாறை எடுக்கின்றன. தாவரங்களோடு ஒட்டியிருக்கும் இவை, சாறை எடுக்கும்போது தங்களைப் பாதுகாத்துக்கொள்ள மாவு போன்ற படலத்தைச் சுரக்கின்றன. அதனால் இவை வாழும் தாவரத் தண்டுகள் மாவைப் பூசியது போன்று காணப்படும்.  

தாவரங்களில் இருந்து சாறை உறிஞ்சும் மாவுப்பூச்சிகள் அதைத் தேனாக மாற்றுகிறன. இதை எறும்புகள் உணவாகக் கொள்கின்றன. அதேநேரம் மாவுப்பூச்சிகளை ஒரு தாவரத்திலிருந்து மற்றொரு தாவரத்துக்கு எறும்புகளே எடுத்துச் சென்று பரப்புகின்றன. எறும்புகளும் மாவுப்பூச்சிகளும் இப்படி இணக்கமான உறவைப் பராமரிக்கின்றன.
# கிழக்கு ஆசிய கூட்டமைப்பு

<div lang="en" dir="ltr"><div><div>Collapsible list</div></div></div>  
**கிழக்கு ஆசிய உச்சிமாநாடு** (EAS)  
என்பது கிழக்கு ஆசிய, தென்கிழக்கு ஆசிய மற்றும் தெற்காசிய  
நாடுகளை சேர்ந்த தலைவர்கள் கலந்துகொள்ளும் வருடாந்திர கூட்டம் ஆகும்.  
16 உறுப்பு நாடுகளுடன் 2005 ஆம் ஆண்டில் தொடங்கப்பெற்ற இவ்வமைப்பில் உறுப்பினர் எண்ணிக்கை விரிவடைந்தது தற்போது 18 நாடுகள் உள்ளன. ஆறாவது மாநாட்டில் அமெரிக்கா மற்றும் ரஷ்யா இவ்வமைப்பில் உறுப்பு நாடுகளாக இணைந்தன.